हरसोला के ग्रामीणों ने निर्विरोध चुनी पंचायत, नरेश होंगे गांव के मुखिया
हरसोलागांवमें सर्वसम्मति से पंचायत को तय कर दिया है। सरपंच, पंच, पंचायत समिति जिला परिषद तक के सदस्यों को चुन लिया गया। जाट बहुल्य गांव में रोड़ बिरादरी के नरेश कुमार को गांव के मुखिया के रूप में चुना है। गांव के 15 वार्डों में से 13 पंचों को तय कर दिया। ब्लॉक समिति जिला परिषद का भी गांव के उम्मीदवार को समर्थन देना तय हुआ है। हालांकि प्रशासन द्वारा इस प्रक्रिया को अभी मान्य नहीं किया गया। नियम के अनुसार नामांकन भरने का समय खत्म होने पर दूसरा उम्मीदवार हुआ तो इसे स्वीकार किया जाएगा।
गांव हरसोला के ग्रामीण सरकारी स्कूल में ढुल खाप के प्रधान इंद्र सिंह की अध्यक्षता में इकट्ठे हुए। साढ़े 12 बजे पंचायत को सर्वसम्मति से चुनने के निर्णय पर विचार-विमर्श शुरू हुआ। सभी मोहल्लों से दो-दो लोगों को चुनकर फैसला उन पर छोड़ दिया। एक घंटे तक विचार-विमर्श करने के नरेश कुमार का नाम तय किया। सभी ने अपने-अपने वार्डों का पंच भी तय कर दिया। सभी ग्रामीणों ने इन नामों पर कोई आपत्ति नहीं जताई। सर्वसम्मति कराने में जगबीर सिंह मुंडाल, खाप सचिव रणधीर, पूर्व सरपंच सुरजीत, पूर्व एसडीएम मांगेराम ढुल, अजमेर पीटीआई, रामधारी, मास्टर रामफल, रामचंद्र, भूपेंद्र, नफे सिंह, बलराज सिंह, दरियाव सिंह, बंसीलाल, जसविंद्र, रामस्वरूप, सत्यवान, दलबीर, बीरबल ने सहयोग दिया।
पंचायतसमिति जिला परिषद सदस्य का नाम भी तय : ग्रामीणोंने तय किया कि जिला परिषद की सारी वोट गांव के प्रत्याशी भारत के पक्ष में डाली जाएंगी और वार्ड में आने वाले गांवों में वोट मांगी जाएंगी। पंचायत समिति में हरसोला के साथ दूसरा गांव खेड़ीशेरू हैं। हरसोला में 3400 खेड़ीशेरू में 1500 के करीब वोटर हैं। हरसोला के ग्रामीणों द्वारा भूपेंद्र सिंह को पंचायत समिति सदस्य के लिए चुना। इसके लिए उन्होंने खेड़ी शेरू को भी सहमत किया है।
^किसी भी गांव में पंचायत करके सरपंच और अन्य सभी पदों का चयन किया जा सकता है। कानूनी तौर पर उसे उसके मुकाबले में दूसरा प्रत्याशी होने पर मंजूर किया जाएगा। निखिलगजराज, डीसी एवं जिला चुनाव अधिकारी, कैथल।
कैथल |पंचायती चुनाव में सर्व सम्मति के लिए चर्चा करते हरसोला गांव के लोग।
इन पंचों का किया चयन
नामवार्ड
निक्कीदेवी 1
मक्खन सिंह 2
रमेश 3
बलिंद्र 4
बलकार 6
संदीप 7
रमेश 9
लाहणा 10
सुनील 11
पूनमपति 12
सुनील 13
संदीप 14
राजबीर 15
सर्वसम्मति से सरपंच बने नरेश कुमार।
जिले में अब तक पांच गांवों में सर्वसम्मति से सरपंच चुना जा चुका है। दोबारा हुए चुनावों की घोषणा के बाद 20 दिसंबर को देवीगढ़ और 27 को हरसोला गांव में सर्वसम्मति बनी। जबकि सितंबर माह में पंचायती चुनावों की प्रक्रिया के दौरान जिले के चार गांवों में सर्व-सम्मति से सरपंच पद के उम्मीदवार को चुना जा चुका है। इनमें गांव सोलूमाजरा, बदनारा, खरौदी और बुढ़नपुर शामिल हैं। नामांकन प्रक्रिया पूरी होने के बाद ही इनका फैसले को अंतिम रूप मिलेगा।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva mai_Deva mar_Deva mar_Deva mai_Deva mar_Deva mar_Deva mar_Deva mar_Deva hin_Deva mar_Deva mar_Deva bho_Deva awa_Deva hin_Deva